2016. gada 20. decembrī Rīkojums Nr. 777

Rīgā (prot. Nr. 69 39. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai 20 588 *euro*, tai skaitā:

1.  10 374 *euro*, lai Nacionālajam veselības dienestam segtu izdevumus, kas radušies laikposmā no 2016. gada 1. septembra līdz 2016. gada 30. novembrim saistībā ar patvēruma meklētāju ārstēšanu Latvijas ārstniecības iestādēs.

2.  3 033 *euro*, lai Neatliekamās medicīniskās palīdzības dienestam segtu izdevumus, kas radušies laikposmā no 2016. gada 1. septembra līdz 2016. gada 30. novembrim saistībā ar 28 izsaukumiem pie patvēruma meklētājiem.

3.  7 181 *euro*, lai Nacionālajam veselības dienestam segtu izdevumus, kas radušies laikposmā no 2016. gada 1. septembra līdz 2016. gada 30. novembrim saistībā ar divu karadarbībā Ukrainā cietušo personu ārstēšanu Latvijas ārstniecības iestādēs.

Ministru prezidents Māris Kučinskis

Veselības ministre Anda Čakša